ליגת העל הגאורגית

ליגת העל (בגאורגית: ეროვნული ლიგა, אוּמָר'לֶסי ליגָה) היא ליגת הכדורגל הבכירה בגאורגיה. בשנים 1927 ועד 1989 הטורניר נערך במסגרת תחרות אזורית כמחוז בברית המועצות, בעוד הקבוצות הטובות מהמחוז, היו עולות לשחק בליגת העל הסובייטית (כמו דינמו טביליסי, שזכתה ב-2 אליפויות בליגה זו). לאחר התפרקות ברית המועצות, הליגה העצמאית של גאורגיה הוקמה בשנת 1990, והיא מפוקחת על ידי התאחדות הכדורגל הגאורגית. בשנים 1990 ו-1991 הליגה שוחקה מהאביב עד הסתיו של אותה השנה והיו בה 17–20 קבוצות. לאחר מכן מעונת 1991/1992 הליגה שוחקה מאוגוסט של שנה אחת עד מאי של השנה העוקבת (כמו רוב הליגות באירופה) והליגה צומצמה בהדרגה ל-10 קבוצות ב-2004 לאחר מכן הורחבה ל-16 קבוצות ב-2006, צומצמה שוב והורחבה ל-16 קבוצות ב-2016. החל משנת 2017 צומצמה הליגה שוב לעשר קבוצות ועברה למתכונת בה הליגה נפתחת באביב ומסתיימת בסתיו של אותה השנה (בדומה למתכונת שהייתה נהוגה בליגת העל הרוסית עד 2010). כמות קבוצות בכל עונה בליגה העליונה מאז הקמתה הוא כדלהלן: 1990 = 17 קבוצות 1991 - 1992 = 20 קבוצות 1992 - 1993 = 17 קבוצות 1993 - 1994 = 19 קבוצות 1994 - 2000 = 16 קבוצות 2000 - 2004 = 12 קבוצות 2004 - 2005 = 10 קבוצות 2005 - 2006 = 16 קבוצות 2006 - 2008 = 14 קבוצות 2008 - 2009 = 11 קבוצות 2009 - 2011 = 10 קבוצות 2011 - 2014 = 12 קבוצות 2014 - 2016 = 16 קבוצות 2016 (אוגוסט - דצמבר) = 14 קבוצות החל מ-2017 = 10 קבוצות להלן הקבוצות המתמודדות בליגת העל הגאורגית בעונת 2022: בזמן שליטת ברית המועצות בגאורגיה SSR, לכל רפובליקה סובייטית הייתה אליפות רפובליקה אזורית, ומעליה הייתה ליגת המשנה הסובייטית, ממנה היו מעפילות הקבוצות מכל ברית המועצות הסובייטית לליגה הבכירה, ליגת העל הסובייטית. הקבוצות הגאורגיות כמעט ולא הצליחו להעפיל לליגה הבכירה, (רק 5 קבוצות עשו זאת) וקבוצה אחת הצליחה להתבלט מעל כולם, דינמו טביליסי שזכתה ב-2 אליפויות ליגת העל הסובייטית, וסיימה 5 פעמים כסגנית האלופה, ו-13 פעמים במקום השלישי. קבוצה המסומנת בכתב מודגש זכתה בגביע הגאורגי הסובייטי באותה העונה והשלימה דאבל מקומי. עם תהליך התפרקות ברית המועצות, הקימה ב-1990 גאורגיה ליגה עצמאית שנקראה "אומגלסי ליגה" שהתחילה במרץ 1990 ונמשכה עד נובמבר 1990. גאורגיה אומנם הייתה עדיין רשמית חלק מברית המועצות, אבל המועדונים הגאורגים פרשו ממערכת הליגות הסובייטית והקימו לעצמם ליגה בת 18 קבוצות תחת ההתאחדות הגאורגית. איבריה טביליסי (כיום נקראת "דינמו טביליסי") זכתה באליפות הראשונה. הליגה בעונה הבאה של 1991, נפתחה במרץ 1991, וכחודש לאחר מכן, באפריל הכריזה גאורגיה עצמאות ופרשה רשמית מברית המועצות. החל מעונת 1991/1992 ועד 2015/2016 קיימה גאורגיה ליגה מקיץ של שנה אחת לקיץ של שנה עוקבת במקום ליגה של שנה אחת. ב-1993/1994 שינתה ההתאחדות את המתכונת וקיימה ליגה של שני בתים שלאחר מכן התפצלו לבית אליפות ובית הישרדות. מתכונת זאת החזיקה שנה בלבד ולאחר מכן חזרה למתכונת של ליגה סדירה בלבד, עד 1999/2000 אז התחילה לקיים שוב את המתכונת החלוקה לבתים פעם נוספת עד 2003/2004, ואחר כך חזרה למתכונת ליגה שוב. כמות הקבוצות בליגה הצטמצמה בהדרגה מ-18 ל-16 ולאחר מכן ל-14 ו-12 ולבסוף בעונת 2009/2010 שיחקו רק 10 קבוצות בליגה הבכירה. בהמשך הורחבה הליגה ל-12, 14 ו-16 קבוצות בחזרה. בשנת 2016 בוצעה רפורמה נוספת בליגה שחזרה ללוח הזמנים הישן של עונה בת שנה אחת שמתקיימת ממרץ ועד דצמבר. בנוסף הליגה צומצמה לאחר עונת מעבר, וחזרה לכלול 10 קבוצות בלבד. דינמו טביליסי היא הקבוצה הבולטת ביותר בליגה עם יותר מחצי מהאליפויות בליגה עד היום. קבוצה המסומנת בכתב מודגש זכתה בגביע הגאורגי באותה העונה והשלימה דאבל מקומי אתר האינטרנט הרשמי של ליגת העל הגאורגית טבלת ליגת העל הגאורגית טבלאות ונתוני משחקי הכדורגל בגאורגיה (באנגלית) אתר התאחדות הכדורגל של גאורגיה (საქართველოს ფეხბურთის ფედერაცია) (בגאורגית)